CELEX: 62020CN0533
Language: hr
Date: 2020-10-21 00:00:00
Title: Predmet C-533/20: Zahtjev za prethodnu odluku koji je 21. listopada 2020. uputila Kúria (Mađarska) – Upfield Hungary Kft./Somogy Megyei Kormányhivatal

25.1.2021   
            
            
               HR
            
            
               Službeni list Europske unije
            
            
               C 28/21
            
         
      Zahtjev za prethodnu odluku koji je 21. listopada 2020. uputila Kúria (Mađarska) – Upfield Hungary Kft./Somogy Megyei Kormányhivatal
      (Predmet C-533/20)
      (2021/C 28/33)
      Jezik postupka: mađarski
      
         Sud koji je uputio zahtjev
      
      Kúria
      
         Stranke glavnog postupka
      
      
         Tužitelj i druga stranka u revizijskom postupku: Upfield Hungary Kft.
      
         Tuženik i podnositelj revizije: Somogy Megyei Kormányhivatal
      
         Prethodno pitanje
      
      Treba li odredbe Uredbe (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (1), a osobito njezina članka 18. stavka 2., tumačiti na način da se prilikom navođenja sastojaka hrane moraju u slučaju dodavanja vitamina hrani uz podatke o nazivu vitamina navesti i kemijski oblici vitamina koji se mogu dodati hrani?
      
         (1)  SL 2011., L 304, str. 18. (SL, posebno izdanje na hrvatskom jeziku, poglavlje 15., svezak 20., str. 168. i ispravak SL 2015., L 326, str. 73.)